ระเบียบระเบียบว่าด้วยเบี้ยประชุม และค่าใช้จ่ายในการปฏิบัติหน้าที่ของกรรมการและอนุกรรมการกองทุนหมู่บ้านและชุมชนเมืองแห่งชาติพ.ศ. ๒๕๔๙ โดยที่เป็นการสมควรกำหนดค่าเบี้ยประชุมค่าพาหนะ ค่าเบี้ยเลี้ยง ค่าเช่าที่พัก และค่าใช้จ่ายอย่างอื่นในการปฏิบัติหน้าที่ของกรรมการและอนุกรรมการ เพื่อให้เป็นไปตามพระราชบัญญัติกองทุนหมู่บ้านและชุมชนเมืองแห่งชาติพ.ศ. ๒๕๔๗ ซึ่งบัญญัติให้กำหนดค่าใช้จ่ายของกรรมการ และอนุกรรมการ ตามระเบียบที่รัฐมนตรีกำหนดอาศัยอำนาจตามความในมาตรา๒๐ แห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ. ๒๕๔๗ รองนายกรัฐมนตรี(นายสุริยะ จึงรุ่งเรืองกิจ) ผู้รักษาการและผู้มีอำนาจสั่งการตามกฎหมายว่าด้วยกองทุนหมู่บ้านและชุมชนเมืองแห่งชาติแทนนายกรัฐมนตรี ตามคำสั่งสำนักนายกรัฐมนตรี ที่ ๔๔๐/๒๕๔๘ ลงวันที่ ๑ พฤศจิกายน ๒๕๔๘และบันทึกสำนักเลขาธิการนายกรัฐมนตรี ลงวันที่ ๑๕ ธันวาคม ๒๕๔๘ โดยความเห็นชอบของกระทรวงการคลังจึงกำหนดระเบียบไว้ดังต่อไปนี้ข้อ๑ ระเบียบนี้เรียกว่า ระเบียบว่าด้วยเบี้ยประชุมและค่าใช้จ่ายในการปฏิบัติหน้าที่ของกรรมการและอนุกรรมการกองทุนหมู่บ้านและชุมชนเมืองแห่งชาติพ.ศ. ๒๕๔๙ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้สำนักงาน หมายความว่า สำนักงานกองทุนหมู่บ้านและชุมชนเมืองแห่งชาติคณะกรรมการ หมายความว่า คณะกรรมการกองทุนหมู่บ้านและชุมชนเมืองแห่งชาติประธานกรรมการ หมายความว่า ประธานกรรมการกองทุนหมู่บ้านและชุมชนเมืองแห่งชาติกรรมการ หมายความว่า กรรมการในคณะกรรมการกองทุนหมู่บ้านและชุมชนเมืองแห่งชาติคณะอนุกรรมการ หมายความว่า คณะอนุกรรมการที่แต่งตั้งโดยคณะกรรมการกองทุนหมู่บ้านและชุมชนเมืองแห่งชาติประธานอนุกรรมการ หมายความว่า ประธานอนุกรรมการในคณะอนุกรรมการที่คณะกรรมการกองทุนหมู่บ้านและชุมชนเมืองแห่งชาติแต่งตั้งอนุกรรมการ หมายความว่า อนุกรรมการในคณะอนุกรรมการที่คณะกรรมการกองทุนหมู่บ้านและชุมชนเมืองแห่งชาติแต่งตั้งข้อ๔ ให้ประธานกรรมการเป็นผู้รักษาการตามระเบียบนี้และมีอำนาจออกประกาศคำสั่งต่าง ๆ เพื่อปฏิบัติให้เป็นไปตามระเบียบนี้ในกรณีมีปัญหาเกี่ยวกับการดำเนินงานตามระเบียบนี้ให้ผู้ที่รักษาการตามระเบียบนี้เป็นผู้วินิจฉัยชี้ขาดและคำวินิจฉัยนั้นให้เป็นที่สุดข้อ๕ ให้ประธานกรรมการหรือผู้ที่ได้รับมอบหมาย เป็นผู้มีอำนาจพิจารณาอนุมัติการเดินทางไปปฏิบัติงานในราชอาณาจักรข้อ๖ ให้ประธานกรรมการเป็นผู้มีอำนาจพิจารณาอนุมัติการเดินทางไปปฏิบัติงานในต่างประเทศหมวด ๑ค่าเบี้ยประชุมกรรมการและอนุกรรมการ ข้อ๗ ให้ประธานกรรมการ กรรมการ ประธานอนุกรรมการอนุกรรมการได้รับเบี้ยประชุมเป็นรายครั้ง ดังต่อไปนี้(๑) ประธานกรรมการ ครั้งละ๓,๐๐๐ บาท เดือนละไม่เกิน ๑๒,๐๐๐ บาท(๒) กรรมการ ครั้งละ๒,๐๐๐ บาท เดือนละไม่เกิน ๘,๐๐๐ บาท(๓) ประธานอนุกรรมการ ครั้งละ๑,๕๐๐ บาท เดือนละไม่เกิน ๖,๐๐๐ บาท(๔)อนุกรรมการ ครั้งละ๑,๐๐๐ บาท เดือนละไม่เกิน ๔,๐๐๐ บาทในกรณีที่ประธานกรรมการกรรมการ ประธานอนุกรรมการ อนุกรรมการ ซึ่งได้รับการแต่งตั้งโดยตำแหน่งมอบหมายให้ผู้ใดมาประชุมแทนให้เบิกจ่ายเบี้ยประชุมให้ผู้มาประชุมแทน ตามหลักเกณฑ์ในวรรคหนึ่งข้อ๘ ให้เลขานุการและผู้ช่วยเลขานุการของคณะกรรมการหรือคณะอนุกรรมการ ได้รับเบี้ยประชุมเช่นเดียวกับกรรมการ หรืออนุกรรมการ แล้วแต่กรณีและถ้ากรรมการ หรืออนุกรรมการ ผู้ใดเป็นเลขานุการหรือผู้ช่วยเลขานุการด้วย ให้เบิกเบี้ยประชุมได้เพียงตำแหน่งเดียวผู้อำนวยการและผู้ปฏิบัติงานของสำนักงานไม่มีสิทธิได้รับเบี้ยประชุมตามระเบียบนี้ข้อ๙ ประธานกรรมการ กรรมการ ประธานอนุกรรมการอนุกรรมการในคณะกรรมการคณะหนึ่ง หรืออนุกรรมการคณะหนึ่งให้ได้รับเบี้ยประชุมเพียงครั้งเดียวในวันหนึ่งหมวด ๒ค่าใช้จ่ายในการเดินทางไปปฏิบัติงานภายในประเทศ ข้อ๑๐ การเดินทางไปปฏิบัติงานภายในจังหวัดคือ การไปปฏิบัติงานชั่วคราวนอกที่ตั้งสำนักงานซึ่งปฏิบัติงานตามอำนาจหน้าที่ของกรรมการและอนุกรรมการข้อ๑๑ ค่าใช้จ่ายในการเดินทางไปปฏิบัติงาน ได้แก่(๑)ค่าเบี้ยเลี้ยง(๒)ค่าเช่าที่พัก(๓)ค่าพาหนะ รวมถึงค่าเช่าพาหนะ ค่าระวางบรรทุก ค่าจ้างคนหามสิ่งของ ค่าน้ำมันเชื้อเพลิงและอื่นๆ ทำนองเดียวกัน(๔)ค่าใช้จ่ายอื่น ๆข้อ๑๒ เมื่อมีการประชุมคณะกรรมการ คณะอนุกรรมการให้กรรมการ อนุกรรมการได้รับค่าพาหนะ ค่าเบี้ยเลี้ยง ค่าเช่าที่พักและค่าใช้จ่ายอย่างอื่นในการปฏิบัติหน้าที่ตามข้อ๑๓ข้อ๑๓ ในกรณีที่กรรมการ อนุกรรมการ มีความจำเป็นต้องเดินทางไปนอกจังหวัดอันเป็นที่ตั้งสำนักงาน เพื่อปฏิบัติหน้าที่ให้ได้รับค่าเบี้ยเลี้ยง ค่าเช่าที่พักค่าพาหนะ และค่าใช้จ่าย ในการปฏิบัติหน้าที่ดังต่อไปนี้๑๓.๑ค่าเบี้ยเลี้ยง(๑)ประธานกรรมการ กรรมการ ประธานอนุกรรมการ อนุกรรมการ ให้เบิกในลักษณะเหมาจ่ายได้วันละ๕๐๐ บาท(๒)ในกรณีที่มีหน่วยงานรับผิดชอบออกค่าใช้จ่าย ค่าที่พัก และค่าอาหารให้ครบถ้วน ให้งดเบิกค่าเบี้ยเลี้ยง๑๓.๒ค่าเช่าที่พัก(๑)ประธานกรรมการ รองประธานกรรมการ ประธานอนุกรรมการให้เบิกได้เท่าที่จ่ายจริง แต่ไม่เกินวันละ๒,๒๐๐ บาท(๒)กรรมการให้เบิกได้เท่าที่จ่ายจริง แต่ไม่เกินวันละ ๑,๖๐๐ บาท(๓)อนุกรรมการให้เบิกได้เท่าที่จ่ายจริง แต่ไม่เกินวันละ ๑,๐๐๐ บาท๑๓.๓ค่าพาหนะ(๑)ประธานกรรมการ กรรมการ และประธานอนุกรรมการ ให้เบิกได้เท่าที่จ่ายจริง หรือหากใช้ยานพาหนะส่วนตัวให้เบิกเป็นค่าชดเชยกิโลเมตรละ๒ บาท(๒)อนุกรรมการ กรณีโดยสารเครื่องบินให้เบิกในชั้นประหยัด หรือหากใช้ยานพาหนะส่วนตัวให้เบิกเป็นค่าชดเชยในอัตรากิโลเมตรละ๒ บาท๑๓.๔ค่าใช้จ่ายอื่น ๆ ที่จำเป็นต้องจ่ายเพื่อประโยชน์แก่การปฏิบัติงานเช่น ค่าลงทะเบียน ค่าใช้จ่ายในการสื่อสาร ฯลฯ ให้เบิกได้เท่าที่จ่ายจริงหมวด ๓ค่าใช้จ่ายในการเดินทางไปปฏิบัติงานในต่างประเทศ ข้อ๑๔ การเดินทางไปปฏิบัติงานในต่างประเทศได้แก่ การเดินทางไปนอกราชอาณาจักรเพื่อดูงาน ฝึกอบรม ประชุม สัมมนา ประสานงาน หรือการประชุมที่เรียกชื่ออย่างอื่นที่มีลักษณะคล้ายคลึงกันข้อ๑๕ ค่าใช้จ่ายในการเดินทางไปปฏิบัติงานในต่างประเทศได้แก่(๑)ค่าเบี้ยเลี้ยง(๒)ค่าเช่าที่พัก(๓)ค่าพาหนะ(๔)ค่ารับรอง(๕)ค่าใช้จ่ายอื่น ๆข้อ๑๖ ในกรณีที่ประธานกรรมการ กรรมการ ประธานอนุกรรมการอนุกรรมการ มีความจำเป็นต้องเดินทางไปปฏิบัติหน้าที่ในต่างประเทศชั่วคราว ให้ได้รับค่าเบี้ยเลี้ยงค่าเช่าที่พัก ค่าพาหนะ และค่าใช้จ่ายในการปฏิบัติหน้าที่ ดังต่อไปนี้๑๖.๑ค่าเบี้ยเลี้ยง(๑)ค่าเบี้ยเลี้ยงเดินทางไปต่างประเทศ ให้เบิกได้ตามอัตราในบัญชี ๑ ท้ายระเบียบนี้(๒)ในกรณีที่ต้องเดินทางไปต่างประเทศโดยใช้เวลาเกินกว่า ๖๐ วันสำนักงานจะกำหนดอัตราเบี้ยเลี้ยงเดินทางขึ้น ใช้ตามความเหมาะสมเป็นรายกรณี๑๖.๒ค่าเช่าที่พักการเดินทางไปปฏิบัติงานที่จำเป็นต้องพักแรมให้ผู้เดินทางไปปฏิบัติงาน เบิกค่าเช่าที่พักได้เท่าที่จ่ายจริงแต่ไม่เกินอัตราในบัญชี๒ ท้ายระเบียบนี้๑๖.๓ค่าพาหนะการเดินทางไปปฏิบัติงานในต่างประเทศโดยเครื่องบินจากประเทศไทยไปยังต่างประเทศหรือจากต่างประเทศกลับประเทศไทย หรือการเดินทางในต่างประเทศให้เดินทางโดยชั้นประหยัดยกเว้นกรณีจำเป็นให้ประธานกรรมการพิจารณาเป็นกรณีไป๑๖.๔ค่ารับรองสำหรับผู้เดินทางไปปฏิบัติงานในต่างประเทศให้เบิกตามที่จ่ายจริงหรือเหมาจ่ายตามดุลยพินิจของประธานกรรมการเป็นกรณีไป๑๖.๕ค่าใช้จ่ายอื่น ๆ ที่จำเป็นเพื่อประโยชน์แก่การปฏิบัติงานเช่น ค่าลงทะเบียน ค่าธรรมเนียมการใช้สนามบิน ฯลฯ ให้เบิกได้เท่าที่จ่ายจริงประกาศ ณ วันที่ ๙ กุมภาพันธ์พ.ศ. ๒๕๔๙สุริยะ จึงรุ่งเรืองกิจรองนายกรัฐมนตรีปฏิบัติราชการแทนนายกรัฐมนตรี[เอกสารแนบท้าย]๑.บัญชี ๑ อัตราค่าเบี้ยเลี้ยงในการเดินทางไปต่างประเทศ๒.บัญชี ๒ อัตราค่าที่พักในการเดินทางไปต่างประเทศ(ดูข้อมูลจากภาพกฎหมาย)ชัชสรัญ/จัดทำ๑๔ กุมภาพันธ์ ๒๕๔๙สถาพร/ปรับปรุง๒๙ พฤศจิกายน ๒๕๔๙จุฑามาศ/ปรับปรุง๖ ตุลาคม ๒๕๕๙[๑] ราชกิจจานุเบกษา เล่ม ๑๒๓/ตอนพิเศษ ๒๑ ง/หน้า ๓๒/๙ กุมภาพันธ์ ๒๕๔๙